钦定古今图书集成/明伦汇编/交谊典/第046卷 > 朱子语类 > 《端午日上所知衣服启》前人
## 钦定古今图书集成/明伦汇编/交谊典/第046卷 > 朱子语类 > 《端午日上所知衣服启》前人

商隐启：“右件衣服等，弄杼多疏，纫鍼未至。浼李固之
奇表，累王衍之神锋。敢恃深恩，窃陈善祝。伏愿永延
松寿，常庆蕤宾。远比赵公，三十六年当国；近同郭令，
二十四考中书。肝膈所藏，神明是听。仰尘尊重，实用
兢惶。谨启。”